Materská škola Rožňavská 854/29 Rimavská Sobota.
-------------------------------------------------------------------------------------------
SMERNICA č. …/2026
o adaptačnom vzdelávaní pedagogických zamestnancov v materskej škole

Článok I
Úvodné ustanovenia
1. Táto smernica upravuje organizáciu, priebeh, hodnotenie a ukončenie adaptačného vzdelávania pedagogických zamestnancov v Materskej škole Rožňavská 854/29 Rimavská Sobota (ďalej len „MŠ“).
2. Smernica sa vydáva v súlade s:
· zákonom č. 138/2019 Z. z. o pedagogických zamestnancoch a odborných zamestnancoch,
· vyhláškou MŠVVaŠ SR č. 361/2019 Z. z. o vzdelávaní v profesijnom rozvoji,
· pracovným poriadkom školy.
3. Adaptačné vzdelávanie je súčasťou profesijného rozvoja pedagogického zamestnanca.

Článok II
Vymedzenie pojmov
1. Adaptačné vzdelávanie je  dôležitou a nevyhnutnou súčasťou profesijného rozvoja začínajúcich pedagogických zamestnancov a začínajúcich odborných zamestnancov.
2. Cieľom adaptačného vzdelávania začínajúceho pedagogického zamestnanca a začínajúceho odborného zamestnanca je získanie profesijných kompetencií na výkon pracovnej činnosti samostatného pedagogického zamestnanca a samostatného odborného zamestnanca
3. Začínajúci pedagogický zamestnanec je pedagogický zamestnanec v adaptačnom vzdelávaní.
4. Uvádzajúci pedagogický zamestnanec je pedagogický zamestnanec s najmenej tromi rokmi pedagogickej praxe, pedagogický zamestnanec s vyšším kariérovým stupňom (často s prvou alebo druhou atestáciou)ktorého poverí riaditeľ MŠ.

Článok III
Zaradenie do adaptačného vzdelávania
1. Do adaptačného vzdelávania zaraďuje pedagogického zamestnanca riaditeľ/riaditeľka MŠ.
2. Adaptačné vzdelávanie sa začína:
· dňom vzniku pracovného pomeru, alebo
· dňom nástupu na výkon pedagogickej činnosti.
3. O zaradení do adaptačného vzdelávania vydá riaditeľ písomné rozhodnutie.

Článok IV
Dĺžka adaptačného vzdelávania
1. Adaptačné vzdelávanie trvá najmenej 3 mesiace a najviac 2 roky.
2. Dĺžku adaptačného vzdelávania určí riaditeľ MŠ s prihliadnutím na:
· predchádzajúcu pedagogickú prax,
· odbornú spôsobilosť,
· priebeh a výsledky adaptačného vzdelávania.

Článok V
Uvádzajúci pedagogický zamestnanec
1. Riaditeľ MŠ poverí uvádzajúceho pedagogického zamestnanca písomne.
2. Uvádzajúci pedagogický zamestnanec najmä:
· poskytuje odbornú a metodickú pomoc,
· oboznamuje začínajúceho pedagóga s dokumentáciou školy,
· hospituje na jeho výchovno-vzdelávacej činnosti,
· vypracúva priebežné hodnotenie adaptačného vzdelávania.
3. Za výkon činnosti uvádzajúceho pedagóga môže byť priznaný príplatok podľa platných predpisov.

Článok VI
Priebeh adaptačného vzdelávania
1. Adaptačné vzdelávanie zahŕňa najmä:
· oboznámenie sa so školským vzdelávacím programom,
· plánovanie a realizáciu výchovno-vzdelávacej činnosti,
· vedenie pedagogickej dokumentácie,
· hospitácie a rozbory hodín,
· samostatné štúdium a sebavzdelávanie.
2. Priebeh adaptačného vzdelávania sa dokumentuje písomne.

Článok VII
Ukončenie adaptačného vzdelávania
1. Adaptačné vzdelávanie sa ukončuje:
· záverečným hodnotením začínajúceho pedagogického zamestnanca.
2. Záverečné hodnotenie vypracuje uvádzajúci pedagogický zamestnanec a predloží ho riaditeľovi MŠ.
3. Na základe hodnotenia riaditeľ:
· potvrdí úspešné ukončenie adaptačného vzdelávania, alebo
· rozhodne o jeho predĺžení.
4. Po úspešnom ukončení adaptačného vzdelávania sa pedagogický zamestnanec považuje za samostatného pedagogického zamestnanca.

Článok VIII
Záverečné ustanovenia
1. Táto smernica nadobúda účinnosť dňa 01.06.2026
2. Smernica je záväzná pre všetkých pedagogických zamestnancov MŠ.
3. Smernica je prístupná na oboznámenie zamestnancov v riaditeľni MŠ.

V Rimavskej Sobote, dňa 01.06.2026

                                                                                .........................................................
                                                                                         riaditeľka MŠ

